కోరుకున్న చోటే మౌలిక వసతులు
- ఇక అన్ని జిల్లాలకు పరిశ్రమలు
- పెట్టుబడుల వికేంద్రీకరణ జరగాలి
- ఫలితంగా సమ అభివృద్ధి, స్థానికులకు ఉపాధి
- పరిశ్రమల శాఖ మంత్రి జూపల్లి
- టీఎస్‌ -ఐపాస్‌లో మూడో విడుత అనుమతులు
- కొత్తగా మరో 16 కంపెనీలకు లైసెన్సులు జారీ
నవతెలంగాణ, వాణిజ్య విభాగం: రాష్ట్రంలోని అన్ని జిల్లాలకు పరిశ్రమల స్థాపన కార్యక్రమం విస్తరించాలని తెలంగాణ పరిశ్రమల శాఖ మంత్రి జూపల్లి కృష్ణారావు అన్నారు. శనివారం సాయంత్రం సచివాలయంలో ఏర్పాటు చేసిన ఒక కార్యక్రమంలో టీఎస్‌ ఐ-పాస్‌ ద్వారా అనుమతులు మంజూరైన మరో 16 కంపెనీలకు లైసెన్స్‌లను అందజేశారు. ఈ సందర్భంగా జూపల్లి మాట్లాడుతూ హైదరాబాద్‌ కేంద్రంగా చుట్టు పక్కల ప్రాంతాలలోనే పెట్టుబడులు వస్తున్నాయని అన్నారు. రాష్ట్రంలోని అన్ని జిల్లాలకు పెట్టుబడులు విస్తరించాల్సి అవశ్యకత ఎంతై ఉందని ఆయన అభిప్రాయపడ్డారు. అప్పుడే అభివృద్ధి వికేంద్రీకరణ జరిగి రాష్ట్రంలోని అన్ని ప్రాంతాల యువతకు ఉద్యోగాలు, ఉపాధి లభిస్తుందని వివరించారు.
ఇలా చేయడం వల్ల రాష్ట్రం సమంగా అభివృద్ధి చెందుతుందని వివరించారు. అధికారులు ఈ దిశగా చర్యలు చేపట్టాలని కోరారు. పారిశ్రామికవేత్తలు, ఔత్సాహికులు అన్ని జిల్లాలోనూ పెట్టుబడులు పెట్టేందుకు ముందుకు రావాలని ఆయన కోరారు. ఏ జిల్లాలో పెట్టుబడులు పెట్టేందుకు ముందుకు వస్తే అక్కడ మౌలిక వసతులను అభివృద్ధిచేేస్తామని ఆయన హామీ ఇచ్చారు. తెలంగాణ ప్రభుత్వం తీసుకువచ్చిన ఐపాస్‌ విధానానికి అనుకున్న దానికంటే అద్భుత స్పందన వస్తోందని మంత్రి తెలిపారు. చాలా మంది పెట్టుబడులు పెట్టేందుకు ముందుకు వస్తున్నారని వివరించారు. ఐపాస్‌ విధానాన్ని పెద్దపెద్ద పారిశ్రామిక వేత్తలతో పాటు బహుళ జాతి సంస్థల వారు కూడా మెచ్చుకుంటున్నారని తెలిపారు. త్వరలోనే వారు ఇక్కడ పెట్టుబడులు పెట్టేందుకు రానున్నట్లు ఆయన సూచనప్రాయంగా వెల్లడించారు.
అనుమతి పొందిన సంస్థలు ఇవే..
- మహీంద్రా సీఐఈ అటోమోటీవ్స్‌ 
- హిందుస్థాన్‌ కోకాకోలా బ్రూవరీస్‌ 
- హెటీరో లాబ్స్‌్‌ (యూనిట్‌-3) 
- అరబిందో ఫార్మా ( యూనిట్‌-16)
- ఏసీఈ టైర్స్‌ శ టోటల్‌ ఆయిల్‌ ఇండియా 
- రాణే మద్రాస్‌ 
- శ్రీ రామచంద్ర ఎనర్జీ ఇన్‌ఫ్రా
- కేజేఎస్‌ ఇండియా 
- అరబిందో ఫార్మా (యూనిట్‌-4) 
- ప్రగతి గ్రూప్‌